《晋天地郊明堂歌六首 其一 夕牲歌》
魏晋·傅玄

皇矣有晋，时迈其德。受终于天，光济万国。万国既光，神定厥祥。

虔于郊祀，只事上皇。只事上皇，百福是臻。巍巍祖考，克配彼天。

嘉牲匪歆，德馨惟飨。受天之祚，神化四方。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。